NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu Dohody medzi vládou Slovenskej republiky a vládou Japonska o udelení grantu japonskej vlády Slovenskej knižnici pre nevidiacich Mateja Hrebendu v Levoči, uzatvorenej formou výmeny nót

Číslo materiálu:		
Predkladateľ:	minister zahraničných vecí	
Vláda
A. súhlasí
A 1. s uzavretím Dohody medzi vládou Slovenskej republiky a vládou Japonska o udelení grantu japonskej vlády Slovenskej knižnici pre nevidiacich Mateja Hrebendu v Levoči (ďalej len “dohoda”) formou výmeny nót podľa predloženého návrhu
A 2. s uzavretím Protokolu o procedurálnych otázkach, vrátane jeho prílohy a s podpísaním Zápisu z rokovania (ďalej len “súvisiace dokumenty)
B. splnomocňuje
B 1. ministra zahraničných vecí a ako alternáta štátneho tajomníka ministerstva zahraničných vecí podpísať súhlasnú odpoveď k návrhu dohody formou nóty a súvisiace dokumenty
C. ukladá
ministrovi kultúry

C 1. zabezpečiť podpis Dohody o zastúpení (Agent Agreement) medzi Slovenskou knižnicou pre nevidiacich Mateja Hrebendu v Levoči a Japan International Cooperation Systém
									Termín: ihneď
C 2. zabezpečiť vykonávanie dohody a v tejto súvislosti ustanoviť zástupcu oprávneného uzavierať príslušné zmluvy v súlade s bodom 4 dohody
									Termín: ihneď
ministerke financií
C 3. zabezpečiť oslobodenie tovaru dovážaného v rámci kultúrneho grantu japonskej vlády Slovenskej knižnici pre nevidiacich Mateja Hrebendu v Levoči od dovozných platieb v súlade s colnými predpismi
									Termín: ihneď
C 4. zabezpečiť oslobodenie japonských fyzických a právnických osôb od vnútroštátnych daní a ďalších finančných poplatkov, ktoré môžu byť uložené v Slovenskej republike v súvislosti s dovozom zariadení a služieb v rámci grantu podľa vnútroštátnych predpisov
									Termín: ihneď
Vykonajú:
minister zahraničných vecí
ministerka financií
minister kultúry